
22 Οκτωβρίου 2015
ΔΕΛΤΙΟ ΤΥΠΟΥ
To Κέντρο Τέχνης και Πολιτισμού Beton7 παρουσιάζει την καινούργια δουλειά της Ραφίκα Σαουίς 
[bookmark: __DdeLink__157_1909080667]στο Ίδρυμα Μιχάλης Κακογιάννης για έξι μόνο παραστάσεις 4,5,6,7,8 και 26 Νοεμβρίου 2015,
την πειραματική παράσταση “Ατρείδες: τετράδια κρίσης”

Μέρος των χρημάτων θα δοθούν στο φορέα ΜΕΤΑδραση στη βοήθεια και προστασία της εξαιρετικά ευάλωτης ομάδας των ασυνόδευτων ανηλίκων μεταναστών. Επίσης στο ΔΙΑΠΟΛΙΤΙΣΜΙΚΟ ΓΥΜΝΑΣΙΟ Α' ΑΘΗΝΑΣ  που υποστηρίζει τη βοήθεια των μεταναστών στην ενσωμάτωση τους στην Ελλάδα. 
Η παράσταση πραγματοποιείται στο πλαίσιο του προγράμματος Arts for Social Development της EUNIC.
Υπόθεση: Η παράσταση "Ατρείδες: τετράδια κρίσης" είναι μια διαδρομή στην ιστορία της κρίσης στην Ελλάδα. Κρίση ταυτότητας, κρίση υπαρξιακή και τελικά κρίση οικονομική. Ποιες είναι οι ομοιότητες της κρίσης στην αρχαία τραγωδία όπως παρουσιάζεται ως το βασικό θέμα μετά την χρυσή εποχή, σε μια κοινωνία που σταδιακά φθίνει, με την κρίση όπως την βιώνουμε εμείς σήμερα; Πόσο έχει αλλάξει πραγματικά η ιστορία των Ατρειδών; Η παράστασή που παρουσιάζεται για πρώτη φορά στο Ίδρυμα Κακογιάννη, στηρίζεται και είναι η εξέλιξη της πειραματικής παράσταση “Ριπές”,  η οποία με στοιχεία από θέατρο – ντοκουμέντο στα έργα Σοφοκλή «Αντιγόνη» και «Ηλέκτρα», Ευριπίδη «Ιφιγένεια εν Αυλίδι», παρουσιάστηκε με επιτυχία σε συνεργασία με την Αντιδημαρχία Πολιτισμού & Επιστημών, στο Θέατρο ΟΥΗΛ στις 17,18 & 19 Σεπτεμβρίου στο πλαίσιο της διεκδίκησης του τίτλου της ευρωπαϊκής πολιτιστικής πρωτεύουσας.  Η παράσταση “Ατρείδες: τετράδια κρίσης” είναι διαδραστική με το κοινό. 

Δραματουργική Επεξεργασία: Ραφίκα Σαουίς

Αρχαία τραγωδία και σύγχρονη πραγματικότητα:Στην αρχαία τραγωδία ο νοηματικός λόγος είναι διττός. Από τη μία στέκει ο μύθος και η αφηγηματικότητα του μύθου με τη φόρμα την οποία χρησιμοποιεί ο κάθε ποιητής διαφορετικά, και από την άλλη βρίσκουμε την πολιτική υπόσταση των έργων μέσα από μια παλέτα γεμάτη συμβολισμούς. Τότε μιλούσαν για την πολιτική της εποχής τους, τώρα η χρονική αυτή διαφορά πρέπει να ανακατασκευασθεί και να βρει την απάντησή της στο σήμερα.
Συμβολισμοί διαχρονικοί, στους κύκλους της ιστορίας, ο στόχος της παράστασης είναι με αφορμή την Ηλέκτρα, την Αντιγόνη  του Σοφοκλή, την Ιφιγένεια η εν Αυλίδι και τις Τρωάδες του Ευριπίδη, την Ορέστεια και τους Πέρσες του Αισχύλου, να ανοίξει ένας διάλογος στην πολιτική υπόσταση των έργων σε σχέση με αυτά που μας απασχολούν σήμερα στη χώρα μας. Όλη η παράσταση είναι μια μεγάλη οπτικοακουστική εγκατάσταση στην οποία εντάσσονται οι θεατές και αλληλεπιδρούν με τους ερμηνευτές. Στην παράσταση συμμετέχουν παιδιά μεταναστών.
Την παράσταση προαναγγείλει ένα έργο video art του Νίκου Σταθόπουλου, για τους άστεγους, θύματα της οικονομικής κρίσης. Τίτλος του έργου "Athens Omonoia, 2011". 

Σκοπός της παράστασης είναι να αναδειχθεί η αναγκαιότητα της αλληλεγγύης στις σημερινές κοινωνίες και ο προβληματισμός πάνω στην ιστορική συνέχεια, και η προοπτική της είναι να παρουσιαστεί και σε χώρους όπου δραστηριοποιούνται διάφορες συλλογικότητες. Ένας πειραματισμός στα όρια επίσης της αρχαίας τραγωδίας

Κείμενα: Ηλέκτρα|Σοφοκλή, Ορέστεια|Αισχύλου,  Ιφιγένεια εν Αυλίδι|Ευριπίδη, Αίαντας|Σοφοκλή, Εκάβη|Ευριπίδης, Τρωάδες|Ευριπίδης

Συντελεστές:
Δραματουργία- Σύλληψη: Ραφίκα Σαουίς 
Ερμηνεύουν οι: Ραφίκα Σαουίς - Δήμητρα Δρακοπούλου 

Σκηνοθεσία: Ραφίκα Σαουίς - Νίκος Σταθόπουλος - Δήμητρα Δρακοπούλου 
Δραματουργία Οπτικοακουστικού υλικού: Άρης Χατζηστεφάνου
Σκηνικά: Νίκος Σταθόπουλος
Κοστούμια: Κωνσταντίνα Κρίγκου
Hair & Make up design: Αθηνά Βαρδουνιώτη
Μοντάζ- Ηχητικό μιξάζ: Μάνθος Σάρδης, Λεωνίδας Παπαφωτίου
Βοηθός Σκηνοθέτη:Κατερίνα Καττάκη, Θοδωρής Βράχας, Παναγιώτα Αποστολίδου
Φωτογραφίες: Μαρίλια Φωτοπούλου, Νίκος Σταθόπουλος

Στα γυρίσματα συνεργάστηκαν οι:
Διεύθυνση Φωτογραφίας: Ολυμπία Μυτιληναίου
Α’ βοηθός κάμερας: Καλλιόπη Πέρδικα
Οπερατέρ: Θωμάς Γαλάτος 



ΦΟΡΕΑΣ ΜΕΤΑδραση 
Η ΜΕΤΑδραση, επιχειρησιακός εταίρος της Ύπατης Αρμοστείας του ΟΗΕ για τους Πρόσφυγες και μέλος του Δικτύου Καταγραφής Περιστατικών Ρατσιστικής Βίας, ιδρύθηκε το Δεκέμβριο του 2009 με πρωταρχικό στόχο τη στήριξη της διαχείρισης των μεικτών μεταναστευτικών ρευμάτων, με τρόπο που να διασφαλίζεται ο σεβασμός των ανθρωπίνων δικαιωμάτων και της διεθνούς και εθνικής νομοθεσίας.

Δίνοντας ιδιαίτερο βάρος στην υποστήριξη της εξαιρετικά ευάλωτης ομάδας των ασυνόδευτων ανηλίκων, η ΜΕΤΑδραση υλοποιεί τις παρακάτω δράσεις:
Συνοδεία ασυνόδευτων ανηλίκων από κέντρα κράτησης σε κατάλληλες δομές φιλοξενίας,
Δίκτυο Επιτροπείας Ασυνόδευτων Ανηλίκων,
Νομική στήριξη ασυνόδευτων ανηλίκων και προσωρινή φιλοξενία σε οικογενειακό περιβάλλον.


INFO
Ημερομηνία: 4,5,6,7,8,26 Νοεμβρίου 2015
Ώρα: 21:00
Διάρκεια: 55 λεπτά 
ΙΔΡΥΜΑ ΜΙΧΑΛΗΣ ΚΑΚΟΓΙΑΝΝΗΣ – ΑΙΘΟΥΣΑ BLACK BOX
Πληροφορίες για την αγορά εισιτηρίων: (Αναλυτική version)
Εισιτήρια προπωλούνται στα ταμεία του Ιδρύματος (Πειραιώς 206, Ταύρος) Δευ-Παρ 11:00 - 14:00 και τα απογεύματα μία ώρα πριν την παράσταση
Αγορά με πιστωτική κάρτα: Τηλεφωνικά στο 210 3418579 Δευ-Παρ 11:00 - 14:00 και στην ιστοσελίδα του Ιδρύματος www.mcf.gr
Εισιτήρια προπωλούνται και Πανεπιστημίου 39 (Στοά Πεσματζόγλου), Ticket Services
Ωρ. λειτουργίας: Δευ. & Τετ. 09:00 - 17:00, Τρ., Πεμ. & Παρ. 09:00 - 20:00, Σαβ. 10:00 - 14:00
Εισιτήρια προπωλούνται και σε επιλεγμένα καταστήματα Forthnet (Πειραιά, Καλλιθέας (Θησέως), Αιγάλεω, Συντάγματος, Γλυφάδας, Αμαρουσίου, Αγίου Δημητρίου, Νέας Σμύρνης)


Η παράσταση πραγματοποιείται στο πλαίσιο του προγράμματος Arts for Social Development που οργανώνεται από την EUNIC (European Union National Institutes for Culture)	


H EUNIC (European Union National Institutes for Culture) έχει ως κύριο στόχο τη δημιουργία συνεργασιών και δικτύων επικοινωνίας, τη βελτίωση και προώθηση της πολιτισμικής ποικιλομορφίας, τη κατανόηση ανάμεσα στις Ευρωπαϊκές κοινωνίες και την ενίσχυση του διεθνούς διαλόγου και συνεργασίας. Στο πρόγραμμα Arts for Social Development, συμμετέχουν το British Council, το Ελληνικό Ιδρυμα Πολιτισμού, η Νορβηγική πρεσβεία και το Νορβηγικό Ινστιτούτο, το Σπίτι της Κύπρου και το Σουηδικό Ινστιτούτο.

Για περισσότερες πληροφορίες/συνεντεύξεις:
press@beton7.com
BETON7 | Πύδνας 7, Βοτανικός - Αθήνα 11855 | (στάση μετρό ΚΕΡΑΜΕΙΚΟΣ) | τηλ.2107512625 | www.beton7.com

